stanford-oval/wikipedia huggingface dataset:
Töpökääpiötypäkkö

| Töpökääpiötypäkkö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Napsijat Pipromorphidae
Suku::  Kääpiötypäköt Myiornis
Laji::  ecaudatus
Kaksiosainen nimi
 Myiornis ecaudatus  (d'Orbigny ja Lafresnaye, 1837) 

Katso myös
   Töpökääpiötypäkkö Wikispeciesissä   Töpökääpiötypäkkö Commonsissa 
Infobox OKNimi-testi OKIUCN-testi OK: 
Töpökääpiötypäkkö (Myiornis ecaudatus) on eteläamerikkalainen hyönteissyöjälintu. Se kuuluu napsijoiden heimoon.  Kääpiötypäköiden sukuun (Bertoni, 1901), kuuluu 4 lajia.
Ulkonäkö ja koko

Linnun pituus on 6,9 cm ja paino 4,2 g. Se on maailman pienin varpuslintu. Suhteessa linnun kokoon sen nokka on iso ja pyrstö pieni. Pää on harmaa ja silmien ympärillä on valkoiset "silmälasit". Selkä on oliivinvihreä ja vatsapuoli kellanvalkea. Sen äänet ovat hyvin korkeita muistuttaen enemmän heinäsirkkojen tai pienten sammakoiden ääntelyä.
Esiintyminen

Se elää Keski-Amerikan Costa Ricasta Etelä-Amerikkaan Pohjois-Boliviaan, Brasilian Amazoniaan ja Guayanaan ulottuvalla alueella. Lajin kanta on elinvoimainen.
Elinympäristö

Lintu elää enimmäkseen korkeissa sademetsissä ja on kohtalaisen yleinen, joskin huomaamaton.
Lisääntyminen

Sammalista ja kuiduista rakennettu, linnun kokoon nähden suuri pallomainen pesä, jossa on sisäänkäynti pesän sivulla, on puussa 1–8 m korkealla. Naaras munii 2 vaaleaa, ruskeatäpläistä munaa ja hautoo niitä itse. Myös koiras osallistuu poikasten ruokkimiseen ja hoitamiseen.
Ravinto

Pesäpoikasia ruokitaan hyönteisillä ja muilla pienillä selkärangattomilla. Hyönteisistä ainakin kaskailla (Homoptera), torakoilla ja kovakuoriaisten toukilla.
Pyhien leiri

| Pyhien leiri> Le Camp des Saints.Alkuperäisteos |
| --- | --- |
Kirjailija:  Jean Raspail
Kieli:  ranska
Genre:  invaasiokirjallisuus
Kustantaja:  Éditions Robert Laffont
Julkaistu:  1973
Sivumäärä:  389
Suomennos
Suomentaja:  Mika Keränen
Kustantaja:  Kiuas Kustannus
Julkaistu:  2021
Sivumäärä:  448
ISBN:  978-952-7197-25-7
Löydä lisää kirjojaKirjallisuuden teemasivulta
Pyhien leiri (ransk. Le Camp des Saints) on ranskalaisen Jean Raspailin dystopiaromaani vuodelta 1973. Ranskan äärioikeiston tuntijan, professori Cécile Alduyn mukaan romaani on ”rasistinen sanan varsinaisessa merkityksessä” ja ”kehystää kaiken kuolemaan asti käytäväksi rotujen väliseksi taisteluksi”.
Juoni

Le Camp des saints sijoittuu tulevaisuuteen, jossa lähes miljoona köyhää, nälkiintynyttä intialaista lähtee laivoissa etsimään parempaa tulevaisuutta. Heidät päästetään maihin Etelä-Ranskassa, mutta he eivät halua sulautua länsimaiseen yhteiskuntaan. Intialaisten maihinnousu toimii merkkinä, jonka myötä kaikki maailman ei-valkoiset ihmiset nousevat kapinaan. Ei-valkoiset kuvataan romaanissa köyhiksi, nälkiintyneiksi ja vastenmielisiksi. Jäljellä olevat valkoiset kristityt havahtuvat tilanteeseen ja ryhtyvät liian myöhään aseelliseen vastarintaan.
Painokset

Le Camp des saintsin englanninkielinen käännös julkaistiin 1975, mutta se vaipui julkaisemisensa jälkeen pääosin unohduksiin. Teoksesta on tullut äärioikeiston kulttikirja. Yhdysvalloissa maahanmuuttoa vastustavat aktivistit julkaisivat siitä uusintapainoksia 1980-luvulta lähtien. Teosta alettiin levittää 2000-luvulla internetissä. Vuonna 2011 siitä julkaistiin ranskaksi uusintapainos, joka nousi bestselleriksi. Valkoisen talon neuvonantaja Steve Bannon on viitannut useasti puheissaan teokseen.
Kiuas Kustannus julkaisi Le Camp des saintsin Mika Keräsen suomentamana nimellä Pyhien leiri 20. helmikuuta 2021.
Unión Española

Unión Española on chileläinen jalkapalloseura, joka on perustettiin 18. toukokuuta 1897 Santiago de Chilessä. Joukkue on pelannut kotiottelunsa vuodesta 1922 lähtien Santa Lauran -stadionilla, joka valmistui kyseisenä vuonna.
Joukkue on voittanut Chilen mestaruuden seitsemän kertaa, viimeisin vuodelta 2013. Joukkue on voittanut myös Copa Chilen neljä kertaa ja 1. divisioonan kerran: vuonna 1999.
Saavutukset

Primera División
Mestaruus: 1943, 1951, 1973, 1975, 1977, 2005-A ja 2013-TT
Copa Chile
Voitto: 1947, 1989, 1992 ja 1993
Primera División B
Voitto: 1999
Käännös suomeksi
Reserviupseerikoulun lippu

Reserviupseerikoulun lippu
Reserviupseerikoulun lippu on Reserviupseerikoulun (RUK) tunnus, johon kerättiin varat 14. reserviupseerikurssin aloitteesta. Ajatus omasta lipusta oli nostettu esiin jo kurssilla 10. Ensimmäinen lippu vihittiin ja Suomen tasavallan presidentti luovutti sen Reserviupseerikoululle Helsingin Senaatintorilla sisällissodan päättymisen kymmenvuotisjuhlapäivänä 16. toukokuuta 1928. Päivä oli myös sotaväen lippujuhlan päivä.
Reserviupseerikoulun lipun on suunnitellut professori Carolus Lindberg.  Lipuon Karjalan värit musta ja punainen ja sen kulmissa olevat epäheraldiset tekstit ”VK 1917” ja ”RUK 1920” viittaavat suomalaisen reserviupseerikoulutuksen alkuun niin sanotussa Vimpelin koulussa vuonna 1917 sekä Reserviupseerikoulun perustamiseen vuonna 1920.
Lipputangon kärjessä on sotamarsalkka Mannerheimin myöntämä Vapaudenristi nauhoineen kunnianosoitukseksi sen kouluttamien reserviupseerien ansioista talvi-, jatko- ja Lapin sodassa.
Lippuja on kesään 2015 mennessä valmistettu viisi kappaletta. Niistä kolme on siirretty Sotamuseoon ja yksi RUK-museoon. Viides lippu on käytössä RUK:ssa.
VNREDSat-1

VNREDSat-1 (Vietnam Natural Resources, Environment and Disaster-monitoring Satellite-1A) on Vietnamin Ranskasta EADS-yhtymältä tilaama kaukokartoitussatelliitti. Se laukaistaneen vuonna 2012.
Satelliitti on osa Vietnamin kansallista avaruustieteen ja -teknologian ohjelmaa. Satelliitin hankintaa valmisteltiin vuodesta 2003 alkaen, jolloin Vietnam konsultoi englantilaista yritystä. Tämän satelliitin tilauksesta teki ilmoituksen Vietnamin pääministeri Nguyễn Tấn Dũng. Satelliitti maksanee noin 60–100 miljoonaa dollaria. Satelliitilla kerätään tietoa Vietnamin ympäristöstä ja luonnononnettomuuksista, lähinnä tulvista. Ohjelman johtaja Nguyen Khoa Son sanoi ohjelman tarkoituksena olevan kansallisen omavaraisuuden luominen tällä alalla. Satelliitin tilaaja on Vietnamin tiede- ja teknologiaministeriö.
Sen ohjauskeskus rakennettiin Hanoihin, Hoa Lac High-Tech Parkiin, valmistuen vuonna 2007. Se on vastaanottanut ranskalaisen SPOT-satelliitin ja ESAn ENVISAT-satelliitin kuva-aineistoa. Kuvien välittäjänä toimii EADS-yhtymä ja ostaja Vietnamin luonnonvara- ja ympäristöministeriö.
150 kg painavan VNREDSAT-1-satelliitin suunniteltu toiminta-aika on viisi vuotta. Satelliitti maksaa noin 100 miljoonaa dollaria ja se vähentää merkittävästi Vietnamin tarvetta ostaa kuva-aineistoa muilta mailta.
Unión General de Trabajadores

| Unión General de Trabajadores (UGT) |
| --- | --- |


Perustettu:  1888
Toimiala:  Ammattiliitto
Kotipaikka:  Madrid
Jäsenmäärä:  noin 1 000 000
Puheenjohtaja:  Cándido Méndez
Aiheesta muualla
www.ugt.es
Infobox OKVirheellinen NIMI-arvo: 
Unión General de Trabajadores (UGT) on vuonna 1888 perustettu espanjalainen ammattiliitto, joka toimii yhteistyössä sosialistisen työväenpuolueen kanssa. Se on kommunistisen Comisiones Obrerasin (CCOO) jälkeen maan suurin ammattiliitto. Molemmilla järjestöillä on yli miljoona jäsentä, kun Espanjan kolmanneksi suurimmalla, anarkosyndikalistisella Confederación General del Trabajo -liitolla on vain noin 60 000.
UGT:n perusti elokuussa 1888 Pablo Iglesias, joka oli yhdeksän vuotta aikaisemmin mukana perustamassa myös sosialistista työväenpuoluetta. Liiton tunnettuja myöhempiä johtajia on muun muassa Francisco Largo Caballero, joka vuosina 1936–1937 toimi Espanjan toisen tasavallan pääministerinä. UGT oli myös yksi vuosina 1936–1939 käydyn Espanjan sisällissodan osapuolista, kun liiton jäsenet taistelivat tasavaltalaisten joukoissa kenraali Francon fasisteja vastaan. Maan sotilasdiktatuurin aikana UGT oli kielletty, mutta aloitti julkisen toimintansa uudelleen Francon kuoltua vuonna 1975.
Aiheesta muualla

Unión General de Trabajadoresin viralliset kotisivut
Kuvia tai muita tiedostoja aiheesta Unión General de Trabajadores Wikimedia Commonsissa
Vanhat Koneet

| Vanhat Koneet |
| --- | --- |
Lehtityyppi:  aikakauslehti
Aihealue:  koneet, tekniikka, harrastukset
Kustantaja:  Viipalemediat Oy
ISSN:  ISSN 1799-0661
Perustettu:  2010
Päätoimittaja:  Kari Mattila
Kotimaa:   Suomi
Sivukoko:  210x297 mm
Ilmestymistiheys:  8 kertaa vuodessa
Kieli:  suomi
Aiheesta muualla
Kotisivu
Vanhat Koneet on suomalainen aikakauslehti, jonka aihepiirejä ovat muun muassa vanhat traktorit, maansiirtokoneet, kuljetuskalusto, maamoottorit, maanviljelyyn liittyvät koneet sekä koneellisen työnteon historia kaikissa muodoissaan. Lehdessä julkaistaan myös reportaaseja alan tapahtumista sekä harrastajien henkilökuvia.
Pimeän uhka

| Pimeän uhka> Pitch Black |
| --- | --- |

Ohjaaja:  David Twohy
Käsikirjoittaja:   Jim Wheat  Ken Wheat 
Tuottaja:  Tom Engelman
Säveltäjä:  Graeme Revell
Kuvaaja:  David Eggby
Leikkaaja:  Rick Shaine
Pääosat:   Vin Diesel  Radha Mitchell  Cole Hauser  Keith David 
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Focus Features Netflix
Kesto:  110 minuuttia
Alkuperäiskieli:  englanti
Budjetti:  23 000 000 dollaria
Tuotto:  53 187 659
Seuraaja:  Riddickin aikakirja
Aiheesta muualla
IMDb 
Elonet
AllMovie
Infobox OKNimi-testi OK: 
Pimeän uhka (Pitch Black) on vuonna 2000 ensi-iltansa saanut tieteis-/kauhuelokuva. Elokuvan ohjauksesta vastasi David Twohy ja pääosissa ovat Vin Diesel ja Radha Mitchell.
Elokuva sai vuonna 2004 jatko-osan nimeltään Riddickin aikakirja (The Chronicles of Riddick). Kyseisestä nimestä tuli koko sarjan tuotemerkki, ja julkaisija nimesi jälkeenpäin ensimmäisen osan uudestaan The Chronicles of Riddick: Pitch Blackiksi.
Syyskuussa 2013 ensi-iltansa sai toinen jatko-osa nimeltään Riddick.
Juoni

Elokuva kertoo murhaajasta nimeltä Riddick, jota kuljetetaan vankilaplaneetalle. Mutta kesken matkan alus syöksyy tuntemattomalle planeetalle ja henkiin jäävät Riddick, aluksen toinen lentäjä Carolyn Fry ja monia muita miehistön jäseniä. Aluksi Carolynin ja miehistön suurin pelko on Riddickin aisoissa pitäminen, mutta pian miehistö huomaa todellisen vaaran, kun planeetta ei olekaan asumaton kuten aluksi luultiin.
Näyttelijät

| 0 | 1 | 2 |
| --- | --- | --- |
|  Vin Diesel  | … |  Richard B. Riddick   |
|  Radha Mitchell  | … |  Carolyn Fry   |
|  Cole Hauser  | … |  William J. Johns   |
|  Keith David  | … |  Abu al-Walid   |
|  Lewis Fitz-Gerald  | … |  Paris P. Ogilvie   |
|  Claudia Black  | … |  Sharon 'Shazza' Montgomery   |
|  Rhiana Griffith  | … |  Jack / Jackie   |
|  John Moore  | … |  John 'Zeke' Ezekiel   |
|  Simon Burke  | … |  Greg Owens   |
|  Les Chantery  | … |  Suleiman   |
|  Sam Sari  | … |  Hassan   |
|  Firass Dirani  | … |  Ali   |
|  Ric Anderson  | … |  tuntematon mies   |
|  Vic Wilson  | … |  kapteeni Tom Mitchell   |
|  Angela Moore  | … |  kuollut miehistön jäsen   |
Aiheesta muualla

Pimeän uhka Internet Movie Databasessa (englanniksi)
Renault (täsmennyssivu)

Renault tarkoittaa muun muassa seuraavia
Renault, ranskalainen automerkki
Renault F1, Renault'n Formula 1 -talli
Sukunimi

Alain Renault (s. 1948), ranskalainen toimittaja
Annaig Renault (s. 1946), bretonilainen toimittaja ja kirjailija
Bernard Renault (1836–1904), ranskalainen paleobotanisti
Camille Renault (1866–1954), ranskalainen kuvanveistäjä
Cécile Renault (1774–1794), ranskalainen salamurhayrityksestä tuomittu
Emmanuel Renault (s. 1967), ranskalainen filosofi
Gilbert Renault (1904–1984), ranskalainen salainen agentti
Jean-Louis Renault (1920–1982), Louis Renault'n poika
Léon Renault (1839–1933), ranskalainen poliitikko
Louis Renault (1877–1944), ranskalainen yrittäjä, Renault-autotehtaan perustaja
Louis Renault (1843–1918), ranskalainen oikeustieteen professori, Nobelin rauhanpalkinnon saaja
Marcel Renault (1872–1903), ranskalainen teollisuusyrittäjä
Mary Renault, Eileen Mary Challans (1905–1983), englantilainen kirjailija
Murielle Renault (s. 1972), ranskalainen kirjailija
Pierre Hippolyte Publius Renault (1807–1870), ranskalainen divisioonakenraali
Pierre Antoine Renault (1750–1835), ranskalainen kasvitieteilijä
Thomas-Eugène-Eloi Renault (1805–1863), ranskalainen  eläinlääkäri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Renault”, voi hakea sivunnimihaulla, laajalla sivunnimihaulla tai tekstihaulla.
Uros (yritys)

| Uros |
| --- | --- |

Perustettu:  2011
Perustaja:  Jyrki Hallikainen
Lakkautettu:  2022 (konkurssi)
Puheenjohtaja:  Jyrki Hallikainen
Liikevaihto:  0,5 mrd. € (2017)  1,3 mrd. € (2018)
Tilikauden tulos:  120 milj. € (2018)
Tytäryhtiöt:  Luxemburg: Uros Technologies S.a.r.l. Sveitsi: Uros Ag Hongkong
Omistaja:  Jyrki Hallikainen
Kotisivu:  uros.com
Infobox OKVirheellinen NIMI-arvo: 
Uros oli vuonna 2011 perustettu suomalainen yritys, joka toimi kansainvälisten mobiiliratkaisujen ja esineiden internetin (IoT) parissa. Helmikuussa 2022 se asetettiin konkurssiin. Yhtiö tuli loppuaikoinaan tunnetuksi monista taloudellisista väärinkäytösepäilyistä, kuten mahdollisesta avustuspetoksesta.
Yrityksen nimi tulee alkuperäisestä nimestä Universal Roaming Solutions, mikä liittyy ratkaisun tarjoamiseen roaming-maksuihin. Yritys on perustettu vuonna 2011. Sen kotipaikka on Oulu. Perustaja ja hallituksen puheenjohtaja on Microcell-yrityksestään vuosituhannen taitteessa tunnetuksi tullut Jyrki Hallikainen. Vuonna 2018 yrityksen liikevaihto oli 1,3 miljardia euroa.
Suomalaisista yrityksistä vain Supercell ja HMD Global ovat kasvaneet yhtä nopeasti. Uros etsi lisäkasvua Qualcomm-sopimuksesta. Lokakuussa 2019 Uros kertoi avaavansa Qualcommin ja ThunderSoftin omistaman yhteisyrityksen innovaatiokeskuksen Ouluun.
Tampereen Kannen areenan nimisponsori

Uroksen ja Tampereen Kannen areenan välinen yhteistyösopimus julkistettiin maaliskuussa 2020. Sen osana Tampereelle joulukuussa 2021 avattu monitoimiareena olisi saanut nimen Uros Live. Sponsorisopimus purettiin jo ennen avajaisia Uroksen talousvaikeuksien ja kielteisen julkisuuden vuoksi. Uudeksi nimisponsoriksi tuli Nokia.
Aiheesta muualla

Uros, Arkistolinkki, Internet Archive 30.5.2019.
Uros – mobiiliruhtinaan tarina 1–3 (Arkistoitu – Internet Archive), viihdedokumenttisarja, MTV Katsomo 2023.
Urpalonjärvi

| Urpalonjärvi |
| --- | --- |
Valtiot:  Suomi 
Paikkakunta:  Luumäki 
Koordinaatit:  60°55′15″N, 27°49′48″E
Vesistöalue ja valuma-alueen tietoja
Laskujoki:  Urpalanjoki 
Järvinumero:  09.006.1.001
Mittaustietoja
Pinnankorkeus:  60,2 m  
Rantaviiva:  22,2662 km  
Pinta-ala:  3,50561 km²  
Tilavuus:  0,00512114 km³  
Keskisyvyys:  1,46 m  
Suurin syvyys:  3,39 m  
Saaria:  9 
 fiUrpalonjärvi 
Urpalonjärvi  tai myös Suuri-Urpalo , on Etelä-Karjalassa Luumäen Jurvalassa sijaitseva järvi, joka kuuluu Urpalanjoen vesistöön.
Maantietoa

Järven pinta-ala on 351 hehtaaria eli 3,5 neliökilometriä. Se on 4,4 kilometriä pitkä ja 1,7 kilometriä leveä. Se sijaitsee 2,4 kilometriä Salpausselältä etelään aivan Kirvijärven kohdalla. Seutu on Salapauselän eteläpuolista savikkomaastoa, joka on monin paikoin raivattu peltomaaksi. Järven ympäristö on alavaa maata, mutta järvelle näkyy muutama mäki. Sellaisia ovat etelään Lahdenvuori ja Holmanniemi, kaakkoisrannan Kivisillanmäki, sekä Teerivuori, jonka edustalta aukeaa järvelle jyrkänne. Järvi on melko selväpiirteinen, vaikka saaret rikkovat sen järvenselän osin. Lisäksi järven keskellä Siiriänniemi ja Kaponiemi kaventavat järveä vastakkaisina nieminä. Eteläpää jää Tuulenpesänniemen taakse omaksi lahdekseen.
Järvessä on laskettu olevan 9 saarta. Niiden yhteispinta-ala on 12 hehtaaria, mikä on noin 3,4 % järven kokonaispinta-alasta. Saarista neljä eli Räätälinsaari, Kielosaari, Juntonsaari ja Lamposaari ovat yli hehtaarin suuruisia, seuraavat neljä eli Kaijatsaari, Kalliosaari, Pienisaari ja pohjoisempi Pienisaari ovat yli aarin ja yksi luoto on alle aarin kokoinen. Suurin saarista on 320 metriä pitkä ja 170 metriä leveä. Sen pinta-ala on yli 3,5 hehtaaria ja se on rauhoitettu luonnonsuojelualueeksi.
Järvi on luodattu ja siitä on julkaistu syvyyskartat. Sen tilavuus on 5,1 miljoonaa kuutiometriä eli 0,0051 kuutiokilometriä. Järven keskisyvyys on 1,5 metriä ja suurin syvyys on 3,4 metriä. Syvin kohta sijaitsee Kaijatsaaren pohjoiskärjen luonna olevassa pienessä syvänteessä.
Järven rantaviivan pituus on 22 kilometriä, josta saarten rantaviivan yhteispituus on neljä kilometriä. Sen rannat ovat metsämaata lukuun ottamatta Lensulan kylässä, missä pellot ulottuvat rannoille asti. Muita kyliä ja kulmakuntia ovat eteläpäässä Orkola, Lensulaa vastapäätä Haudankylä, ja järven pohjoispäässä Junttola. Alueen asutus on lähinnä kylien haja-asutusta, mutta rannoille on rakennettu niiden lisäksi yli 50 vapaa-ajan asuntoa. Niille tulee tiet valtatieltä 6, yhdysteiltä 3842 ja 14766, sekä niistä haarautuvilta kyläteiltä. Järven ylittää korkeajännitelinja, jolla on pylväs molemmilla rannoilla ja Kielosaaressa ja joka ylittää suojellun Juntonsaaren.
Luontoarvoja

Vedenlaatua on seurattu vuodesta 1960-luvun puolivälistä asti. Vedenväri on lievästi ruskeaa ja humuspitoista. Sen ravinnepitoisuudet ovat luontaisia arvoja hieman korkeammat ja se luokitellaan lievästi rehevöityneeksi. Vedenlaadun luokitus vaihtelee välttävän ja tyydyttävän välillä. Myös järven kalavesiluokitus on tyydyttävä. Järven luontaisia kalalajeja ovat ahven, särki, hauki, lahna, made ja sorva. Sinne on istutettu myös kuhaa ja harjusta.
Historiaa

Kielosaaren nimi oli vielä 1700-luvulla Ruumissaari, sillä siihen kätkettiin talvella vainajia odottamaan kevättä ja roudan sulamista. Silloin vainaja kuljetettiin kirkolle ja haudattiin kirkkomaahan.
Vesistösuhteet

Järvi sijaitsee Urpalanjoen vesistössä (vesistöaluetunnus 09) Suuri-Urpalon valuma-alueella (09.006). Järven vedenpinnan korkeus on 60,2 metriä mpy. Järven vedenpinnan korkeudet (N43) olivat havaintojaksolla 1981–2008 keskimäärin 60,30 metriä (MW). Korkeuksien hajonta nähdään mittauksista: 60,81 (HW), 60,54 (MHW), 60,10 (MNW) ja 59,90 (NW).
Järvi sijaitsee vesitöalueensa pohjoisosassa ja se saa pääosan vedestään omalta lähialueeltaan sekä Suuri-Urpalon valuma-alueen itäosista. Sieltä laskee järveen Kytöjoki Pien-Urpalosta. Pien-Urpalo kokoaa vesistöalueen latvajärvien vedet itseensä ja laskee ne Urpalojärveen. Suurin järvi Kytöjoen valuma-alueella on Latvanen. Urpalonjärveen laskevat suoraan tai välillisesti esimerkiksi Riihijärvi, Pieni Riihijärvi ja Venksenjärvi. Siihen laskee myös Säkkisuon turvetuotantoalueen kuivatusvedet.
Järvellä on kaksi lasku-uomaa eli se on bifurkaatiojärvi. Järven pohjoisosa laskee Urapalanjokeen ja eteläosa Kaivinojaan, jonka yläjuoksua kutsutaan Kivisillanojaksi. Viimeksi mainittu kuuluu eri vesistöalueeseen Vilajoen vesistöön (vesistöaluetunnus 08). Tästä huolimatta järvi luokitellaan Urpalanjoen vesistöön pääasiassa siksi, että sen laskujoki siellä on vesistöalueen pääuoma. Joki mutkittelee laskiessaan kohti Venäjän rajaa kulkien Suurijärven, Väkevänjärven ja Kavalanjärven läpi. Tämän jälkeen se kääntyy kohti etelää, missä se ylittää Venäjän rajan Laisniemen kohdalla. Venäjällä se virtaa vielä etelään Ylä-Urpalan kautta (ven. Торфяновка, Torfjanovka) ja laskee Itämeren Suomenlahteen.
Reserviupseerikoulun esikunta- ja viestikomppania

| Reserviupseerikoulun esikunta- ja viestikomppania |
| --- | --- |
Valtio:   Suomi
Puolustushaarat:  Suomen maavoimat
Rooli:  Maasotakoulun reserviupseerikurssin viestijoukkojen perusyksikkö
Osa joukkoa:  Reserviupseerikoulu
Tukikohta:  Hamina, Hamina
Värit:  Violetti (viestimiehet) Vihreä (sotilaspoliisit)
Reserviupseerikoulun esikunta- ja viestikomppania on 1. tammikuuta 2015 voimaan tulleen organisaation mukaisen yksikköjaon mukainen Suomen puolustusvoimien perusyksikkö. Sen tehtävänä on kouluttaa reserviupseerikurssin aikana viestiasemalinjan, komentopaikkalinjan ja sotilaspoliisilinjan upseerioppilaat. Aikaisempina vuosikymmenenä ennen viestijoukkojen liittämistä esikunnan suojaksi sotilaspoliisikoulutus annettiin jalkaväessä.
Linjoilla annetaan johtamisen perusteet eri tehtäviin ja kaikkiin puolustushaaroihin sijoittuville viesti- ja sotilaspoliisiupseereille. Heidän tehtäviään ovat mm. komentopaikkojen perustaminen, viestiverkon rakentaminen ja ylläpitäminen sekä tärkeiden kohteiden suojaaminen. Yksikön vahvuus on yli 200 upseerioppilasta.
Lokakuuhun 2014 saakka viestiaselajin opetus annettiin viestikomppaniassa. Viestikeskus M80:n mukaisesti 1980-luvulla ennen vuoden 1991 uudistusta viestikomppanian opetus jakautui kahtia: prikaatitason viestiminnan kouluttamiseen kolmelle joukkueelle ja pataljoonatason viestitoiminnan kouluttamiseen neljännelle joukkueelle. Neljännen joukkueen upseerioppilaat palvelivat upseerikokelaina reserviupseerikurssin jälkeen mm. kranaatinheitinkomppanioiden viestijoukkueissa. Ensimmäisen, toisen ja kolmannen joukkueen upseerioppilaat palvelivat upseerikokelaina mm. ilmavoimissa sekä 1., 2. ja 3. Erillisissä viestikomppanioissa, Keski-Suomen Viestipataljoonassa sekä Viestirykmentissä.
Pottermore

Pottermore on Harry Potter -aiheinen Sonyn sponsoroima verkkosivusto. Sivuston julkaisi J. K. Rowling ja sen kehittäjänä toimi TH_NK. Sivuston palvelun kautta voi ostaa Harry Potter -kirjoja sähköisinä ja äänikirjoina. Sivusto avattiin rajoitetusti miljoonalle betakäyttäjälle heinäkuussa 2011. Pottermoren ilmoitettiin alun perin avautuvan kokonaisuudessaan saman vuoden lokakuussa, mutta valtavan suosion takia avaus siirtyi huhtikuuhun 2012.
Aiheesta muualla

Pottermore (englanniksi)
Geere, Duncan: What Pottermore means for Warner, Bloomsbury and other stakeholders Wired. Arkistoitu 26.8.2011. Viitattu 10.3.2012.
Potós

| Potós Ποτός |
| --- | --- |
 Potóksen kylä.
 Potós
 Koordinaatit: 40°36′40″N, 24°36′27″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Thásos
Kunta:  Thásos
Hallinto:  
 – Asutustyyppi:  kylä
 – Kallikrates-koodi:  0401000211
Väkiluku (2011):  815
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Potós (kreik. Ποτός) on Kreikan kylä, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kylän väkiluku on 815 (vuonna 2011).
Hotelli Potóksessa.
Potóksen kylä sijaitsee Thásoksen etelärannikolla noin 40 kilometriä etelälounaaseen Thásoksen kaupungista eli Liménasista. Se on osa Theológoksen kyläyhdyskuntaa ja toimii sen satamana. Kylässä ja sen lähellä on useita rantoja, ja se on nykyisin kehittynyt lomakohteeksi.
Aiheesta muualla

Kuvia tai muita tiedostoja aiheesta Potós Wikimedia Commonsissa